# Eddie Karlsson

Eddie Karlsson (Mölndal, 25 de desembre de 1994) és un pilot suec de trial i enduro. Pel que fa al trial, va competir des del 2014 en el campionat del món amb l'equip oficial de Montesa i va guanyar un Campionat d'Europa (2013), quinze campionats de Suècia (10 a l'aire lliure i 5 d'indoor) i cinc d'escandinaus. Juntament amb el català Oriol Noguera fou un dels provadors al mundial de trial dels primers prototipus de la futura Cota 300RR, abans del seu llançament el 2015.
Karlsson resideix amb la seva família a Gällinge, Halland.

## Trajectòria esportiva

Fill de l'amo d'un negoci de desballestament d'automòbils, Karlsson va començar a practicar de petit amb una minimoto de motocròs fins que se la canvià per una de trial a nou anys. El 2004 va començar en categories d'iniciació fins que, tres anys més tard, ja estava entre els millors pilots Júnior de Suècia. El 2009, abans de fer els 15 anys, va guanyar el Campionat de Suècia d'aquesta categoria i l'any següent va passar a la categoria Sènior. A 16 anys, el 2011, va guanyar el seu primer Campionat suec en la màxima categoria.
Pel que fa a la competició internacional, ja a 12 anys va debutar al Campionat d'Europa Júnior i va seguir al Mundial juvenil de 125cc. El 2011, a 16 anys, hi acabà sisè després d'aconseguir la victòria a la prova de França. Aleshores va deixar la categoria Júnior i, a 17 anys, va començar a competir al Mundial en categoria màxima. En aquest campionat fou catorzè les temporades de 2012, 2013 i 2014. El 2013, a més, va guanyar el Campionat d'Europa de trial júnior. El 2014 va fitxar per Montesa Honda i va debutar a l'equip amb una vuitena posició a Austràlia i el Japó. El 2015 acabà desè al mundial i guanyà els campionats de Suècia i escandinau.
Des de finals de la dècada del 2010 s'ha dedicat gairebé en exclusiva a l'enduro, participant en competicions d'enduro extrem.

## Palmarès en trial

| Any | Motocicleta | C. del Món outdoor | C. del Món indoor | C. de Suècia outdoor | C. de Suècia indoor | Altres |
| 2009 | ? | - | - | 1r Júnior | - | |
| 2010 | ? | - | - | ? | - | |
| 2011 | Gas Gas | - | - | 1r | 1r | |
| 2012 | Gas Gas | 14è | - | 1r | ? | |
| 2013 | JTG | 14è | - | 1r | 1r | Campió d'Europa i escandinau |
| 2014 | Montesa | 14è | - | 1r | 1r | Campió escandinau |
| 2015 | Montesa | 10è | 7è | 1r | ? | Campió escandinau |
| 2016 | Montesa | 12è | 7è | 1r | 1r | Campió escandinau |
| 2017 | Montesa | 18è | - | 1r | | Campió escandinau |
| 2018 | Sherco | - | - | 1r | | |
| 2019 | Sherco | - | - | 1r | | |
| Total títols | Total títols | 0 | 0 | 10 | 4 | 6 |
* ↑ Al total de títols s'hi compten tots els campionats nacionals, estatals o internacionals guanyats

## Referències

* ↑ «The rider - Karlsson Eddie» (en anglès). trialonline.org. [Consulta: 12 agost 2017].
* ↑ «Eddie Karlsson Set For First Home GP» (en anglès). trialscentral.com. FIM Press Service, 01-06-2015. [Consulta: 12 agost 2017].
* ↑ «Eddie Karlsson Nordic Champion 2014» (en anglès). larstrialinfo.nl, 17-08-2014. Arxivat de l'original el 15 de setembre 2017. [Consulta: 12 agost 2017].
* ↑ «Montesa desvela la Cota 300RR» (en castellà). publico.es. Público, 01-06-2015. [Consulta: 12 agost 2017].
* 1 2 3 4 «Eddie Karlsson, biography» (en anglès). eddiekarlssontrial.com, 2015. Arxivat de l'original el 27 de juliol 2017. [Consulta: 12 agost 2017].
* ↑ «Meet Eddie Karlsson - Jotagas rider, world trials rider and Swedish Trials Champion» (en anglès). retrotrials.com, 2013. [Consulta: 12 agost 2017].
* ↑ «Eddie Karlsson ficha por Montesa para 2014» (en castellà). trialworld.es, 13-01-2014. [Consulta: 12 agost 2017].
Campions d'Europa de trial :
1992 - Pons
1993 - Lampkin
1994 - Benítez
1995 - Justribó
1996 - Reyes
1997 - Catllà
1998 - Pascuet
1999 - Alcaraz
2000 - Raga
2001 - Manzano
2002 - Fajardo
2003 - Bou
2004 - Błażusiak
2005 - Morris
2006 - Dabill
2007 - Gibert
2008 - Brown
2009 - Gubian
2010 - Wigg
2011 - Challoner
2012 - Grattarola
2013 - Karlsson
2014 - Kadlec
2015 - Tournour
2016 - Gelabert
2017 - Farré
2018 - Grattarola
2019 - Marcelli
2020
2021 - Haga
2022 - Hemingway
2023 - Gunvaldsen :